પ્રિય વાચક! એ શંકા સાચી પડી. પુતળીબાઈ ધનજીભાઈ હોરમસજી વાડીઆ તે મૂળ નામ. અદરાયા પછી બન્યાં પુતળીબાઈ જાંગીરજી કાબરાજી. પિતા ધનજીભાઈ પહેલાં પૂનામાં અને પછી મુંબઈમાં શાળા-શિક્ષક. પછી બન્યા મુંબઈની મઝગાંવ મિલના સેક્રેટરી. એલ્ફિન્સ્ટન નાટક મંડળી શેક્સપિયરનાં નાટકો અંગ્રેજીમાં ભજવતી ત્યારે તેમાં ભાગ લેતા અને અભિનેતા તરીકે જાણીતા થયેલા. ‘ગુલીવરની મુસાફરી’ નામનું અનુવાદિત પુસ્તક ૧૮૭૩માં પ્રગટ કરેલું. કેટલાંક ગુજરાતી નાટકો પણ લખેલાં એવી માહિતી મળે છે, પણ નાટકોનાં નામ હજી મળ્યા નથી.